
1. În baza prevederilor art. 95 și 115 din Regulamentul Camerei Deputaţilor, republicat, cu adresa nr. Plx. 86 din 07 martie 2018, Comisia pentru învăţământ, ştiinţă, tineret şi sport a primit spre dezbatere, în fond, în procedură de urgență, proiectul Legii manualului școlar. 

Pentru întocmirea raportului, Comisia a analizat avizul favorabil Comisiei pentru drepturile omului, culte și problemele minorităților naționale, avizul favorabil al Consiliului Legislativ nr. 1072/08.12.2017 și avizul favorabil al Consiliului Economic şi Social nr. 5935/12.12.2017.

Proiectul de lege are ca obiect de reglementare regimul manualului școlar de bază în învățământul preuniversitar. 

          2.  În funcţie de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 19 deputaţi, din totalul de 26 membri ai Comisiei. 
	
În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitați: domnul Petru Andea - secretar de stat în cadrul Ministerului Educației Naționale, doamna Maria Nistor - director general, Societatea Editura Didactică şi Pedagogică S.A., domnul Ciprian Fartușnic - director general, Institutul de Științe ale Educației, domnul Marian Șuță - director, Centrul Național de Evaluare și Examinare, domnul Eugen Ilea - vicepreședinte, federația Națională a Asociațiilor de Părinți, doamna Viorela Radoi - consultant și domnul Anghel Polixeniu - director executiv, Uniunea Editorilor din România. 

3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.
	
4.  În urma dezbaterii, în şedinţa din 20 martie 2018, Comisia a propus, cu 13 voturi pentru, 4 voturi împotrivă și 2 abțineri, adoptarea proiectului de lege cu amendamentele admise și respinse din Anexa care face parte integrantă din prezentul raport.

ANEXĂ
I. AMENDAMENTE ADMISE 

	Nr.
crt.
	Text
Proiect de lege
	Text propus de Comisie
(autor amendament)
	Motivare

	1.
	Titlul Legii: Legea manualului școlar
	Text nemodificat 
	

	2.
	Art. 1. - Prezenta lege reglementează regimul manualului şcolar de bază în învăţământul preuniversitar, ca bun de interes public.
	Text nemodificat 

	

	3.
	Art. 2. - În sensul prezentei legi, termenii şi expresiile de mai jos au următoarele semnificaţii:
a) manual şcolar - este principalul instrument de lucru al elevului şi reflectă lectura personalizată a programei şcolare aferente disciplinelor/modulelor de pregătire din curriculumul naţional, realizată de autori/echipele de autori, potrivit diverselor contexte de învăţare şi grupuri-ţintă;
b) manual şcolar de bază - este bun de interes public şi reprezintă manualul şcolar realizat în conformitate cu programele şcolare în vigoare pentru disciplinele/modulele de pregătire aferente trunchiului comun, din învăţământul preuniversitar de stat obligatoriu şi învăţământul particular obligatoriu acreditat/autorizat;
c) bun de interes public - bunul destinat funcţionării unui serviciu public sau cele care prin importanţa social-economică, valoarea culturală sau istorică asigură exercitarea dreptului fundamental la învăţătură;


d) manuscris - varianta dactilografiată a propunerii de manual şcolar;


e) format letric - documentul imprimat pe un suport fizic de hârtie;

f) format pdf - document editat, procesat şi transmis numai prin intermediul sistemelor informatice (calculatoarelor) şi a canalelor de transmisie electronice;


g) varianta digitală interactivă - document cu un conţinut similar manualului şcolar în format pdf şi care cuprinde, în plus, o serie de activităţi multimedia interactive de învăţare, exerciţii interactive, jocuri educaţionale, animaţii, filme, simulări.
	Art. 2. - Text nemodificat

a) Text nemodificat 






b) Text nemodificat 



c) bun de interes public - bunul destinat funcţionării unui serviciu public sau cel care prin importanţa social-economică, valoarea culturală sau istorică asigură exercitarea dreptului fundamental la învăţătură;
Autor: Comisia

d) manuscris - format letric, documentul imprimat pe un suport fizic de hârtie al propunerii de manual şcolar;
Autor: Deputat Independent Sorin Mihai Cîmpeanu

e) Se elimină.
Autor: Deputat Independent Sorin Mihai Cîmpeanu

e) format electronic needitabil - document editat, procesat şi transmis numai prin intermediul sistemelor informatice şi al canalelor de transmisie electronice;
Autor: Deputat PMP Robert Nicolae Turcescu

f) varianta digitală interactivă - document cu un conţinut similar manualului şcolar în format electronic needitabil şi care cuprinde, în plus, o serie de activităţi multimedia interactive de învăţare, exerciţii interactive, jocuri educaţionale, animaţii, filme, simulări.
Autor: Comisia

g) resurse educaționale deschise - materiale de învățare, educaționale și de cercetare care se află pe orice suport, digital sau de altă natură și pentru care a expirat durata drepturilor patrimoniale de autor sau care au fost aduse la cunoștința publicului sub o licență deschisă, care permite accesul gratuit, utilizarea, realizarea de opere derivate și redistribuirea de către alții fără restricții sau cu restricții limitate.”   
Autor: Comisia, deputat USR Cătălin Drulă, deputat PNL Florica Cherecheş
	















Eroare materială





Pentru claritate și precizie normativă 



Se regăsește la lit. d)


Pentru corelare cu lit. d)




Pentru corelare cu lit. d)








Pentru claritate în aplicarea legii este necesară o nouă definire de termeni. 







	4.
	Art. 3. - Principiile pe care se fundamentează prezenta lege sunt:
a) principiul echităţii şi egalităţii de şanse - în baza căruia accesul la învăţare se realizează fără discriminare, elevii şi cadrele didactice din învăţământul de stat şi din învăţământul obligatoriu particular acreditat/autorizat beneficiind de manuale şcolare gratuite, în condiţiile legii;
b) principiul calităţii - în baza căruia manualele şcolare sunt elaborate în conformitate cu standardele de referinţă şi cu programele şcolare în vigoare;
c) principiul relevanţei - în baza căruia manualul şcolar este principalul instrument de învăţare ce răspunde nevoilor elevilor;
d) principiul eficienţei - în baza căruia se urmăreşte obţinerea de rezultate educaţionale maxime, prin gestionarea resurselor existente;




e) principiul recunoaşterii şi garantării persoanelor aparţinând minorităţilor naţionale, dreptul la păstrarea, la dezvoltarea şi la exprimarea identităţii lor etnice, culturale, lingvistice şi religioase;

f) principiul transparenţei - concretizat în asigurarea vizibilităţii deciziilor privitoare la elaborarea, evaluarea, aprobarea, achiziţionarea şi gestionarea manualelor şcolare, prin comunicarea periodică şi adecvată a acestor decizii; 
g) principiul centrării educaţiei pe beneficiarii acesteia. 
	Text nemodificat




a) – c) Text nemodificat







d) principiul eficienţei - în baza căruia se urmăreşte obţinerea de rezultate educaţionale maxime, prin gestionarea resurselor existente. În spiritul acestui principiu, se aprobă minimum 2 variante, maximum 3 variante de manual şcolar de bază;   
Autor: Deputat Independent Sorin Mihai Cîmpeanu

e) principiul recunoaşterii şi garantării drepturilor persoanelor aparţinând minorităţilor naţionale, dreptul la păstrarea, la dezvoltarea şi la exprimarea identităţii lor etnice, culturale, lingvistice şi religioase;
Autor: Comisia


f) – g) Text nemodificat
	
















Pentru a se preciza clar că vor fi mai multe variante de manuale școlare de bază. 



Pentru corelare cu art. 3 lit. i) din Legea nr. 1/2011.




	5. 
	Art. 4. - (1) Proiectele de manuale şcolare se realizează de către autori/coautori şi se depun în formă de manuscris la Ministerul Educaţiei Naţionale în vederea evaluării calităţii ştiinţifice.
(2)	Pentru asigurarea calităţii manualelor şcolare, Ministerul Educaţiei Naţionale organizează prin Centrul Naţional de Evaluare şi Examinare şi Institutul de Ştiinţe ale Educaţiei evaluarea manuscriselor autorilor/coautorilor, în baza unei proceduri aprobate prin ordin al ministrului educației naţionale.

































(3)	În vederea evaluării manuscriselor autorilor/coautorilor, se constituie grupuri de evaluatori formate din cadre didactice din învăţământul preuniversitar/superior, selectate în baza apelului public de selecţie, plătiţi în baza unor reglementări aprobate de către Ministerul Educaţiei Naţionale.
(4)	Manualele şcolare admise în urma evaluării sunt publicate pe platforma www.manuale.edu.ro, în vederea realizării selecţiei manualului şcolar de bază prin proceduri transparente aprobate prin ordin al ministrului educaţiei naţionale.
	Art. 4. - (1) Text nemodificat



(2) Text nemodificat




(3) Manuscrisele autorilor/coautorilor elaborate în limbile de predare ale minorităților naționale, cu excepția celor pentru disciplinele prevăzute la art. 46 alin. (6) din Legea educației naționale nr. 1/2011, cu modificările și completările ulterioare, sunt însoțite de traducerea în limba română, realizată de Societatea Editura Didactică și Pedagogică S.A. cu specialiști din învățământul cu predare în limbile minorităților naționale.
Autori: Deputați UDMR Szabo Odon și Biro Zsolt-István






(4) În cazul manualelor pentru disciplinele cu predare în limbile minorităţilor naţionale, pot fi achiziţionate manuale din ţara de origine a minorității respective, după o evaluare prealabilă realizată prin Centrul Naţional de Evaluare şi Examinare şi Institutul de Ştiinţe ale Educaţiei, în conformitate cu prezenta lege. 
Autor: Deputat Minorități Dragoş Gabriel Zisopol

(5) Evaluarea manualelor pentru disciplinele prevăzute la alin. (3) se realizează de către grupuri de evaluatori din învățământul cu predare în limbile minorităților naționale.
Autori: Deputați UDMR Szabo Odon și Biro Zsolt-István


(6) În situaţia în care se înregistrează o singură ofertă de manual şcolar, variantă ce întrunește condiţiile de calitate, fiind avizată de Centrul Naţional de Evaluare şi Examinare şi Institutul de Ştiinţe ale Educaţiei, această variantă devine manual şcolar de bază.” 
Autor: Comisia


(7) Text nemodificat



(8) Text nemodificat


	









Corelare cu prevederile Legii educației naționale nr. 1/2011, cu modificările și completările ulterioare și Ordinul ministrului Educației Naționale nr. 5.645/2017 privind aprobarea Metodologiei de evaluare a calității proiectelor de manuale școlare pentru învățământul preuniversitar pentru anul școlar 2018-2019.

Pentru a se oferi minorităților naționale să aibă manuale la toate disciplinele. 



Corelare cu prevederile Legii educației naționale nr. 1/2011. Respectare norme tehnică legislativă.


Pentru a fi prevăzute toate situațiile posibile.

	6. 
	Art. 5. - Ministerul Educaţiei Naţionale achiziţionează conceptul, conţinutul manualului şcolar de bază de la autori/coautori. Cesiunea drepturilor patrimoniale de autor se face în condiţiile specifice prevăzute de Legea nr. 8/1996 privind dreptul de autor şi drepturile conexe, cu modificările şi completările ulterioare. 
	

Text nemodificat 



	

	7.
	Art. 6. - (1) Manualele şcolare de bază se prezintă astfel:
a) în format letric;
b) în format pdf;
c) în variantă digitală interactivă.


---


(2) Manualele şcolare de bază prevăzute la alin. (1) lit. b) şi c) pot fi accesate şi de pe site-ul Ministerului Educaţiei Naţionale, în cadrul Bibliotecii Şcolare Virtuale, devenind resurse educaţionale deschise.
	Art. 6. - (1) Manualele şcolare de bază se prezintă astfel:
a) în format manuscris;
b) în format electronic needitabil;
c) în variantă digitală interactivă;
Autor: Comisia

(2) În cazul manualelor în limbile minorităţilor naţionale, varianta digitală interactivă este opţională.
Deputat Minorități Dragoş Gabriel Zisopol


(3) Text nemodificat

(4) În învățământul în limbile minorităților naționale, pentru disciplinele unde nu au fost elaborate manuale în limba de predare și nu există posibilitatea asigurării traducerii, se vor folosi ca manual școlar de bază, manuale de import conform prevederilor art. 45 alin. (13) din Legea educației naționale nr.1/2011, cu modificările și completările ulterioare, după avizarea de către Centrul Naţional de Evaluare şi Examinare şi Institutul de Ştiinţe ale Educaţiei.
(5) Ministerul Educației Naționale asigură manuale în limbile tuturor minorităților naționale de pe teritoriul României, precum și manuale adaptate gradului și tipului de dizabilitate ale elevilor cu deficiențe.” 
Autori: Deputați UDMR Szabo Odon și Biro Zsolt-István
	
Corelare cu art. 2.





În anumite situații nu există această variantă de prezentare.





Pentru corelare cu prevederile anterioare din lege. 







Corelare cu prevederile Legii educației naționale nr. 1/2011.

	8.
	Art. 7. - Elaborarea manualelor şcolare pentru învăţământul preuniversitar se realizează în oricare dintre următoarele situaţii:
a) au fost operate modificări la nivelul curriculumului naţional şi/sau au fost introduse noi discipline/module de pregătire;
b) au fost elaborate programe şcolare noi pentru anumite discipline/module de pregătire;
c) există discipline/module de pregătire fără manuale şcolare aprobate;
d) au fost operate modificări de minimum 25% la nivelul programelor şcolare pentru anumite discipline/module de pregătire.
	
Text nemodificat 






	

	9.
	Art. 8. - Înainte de reeditare, fiecare manual şcolar va fi reevaluat de grupuri de experţi.
	Art. 8. - Înainte de reeditare, fiecare manual şcolar este reevaluat de grupuri de experţi. 
Autor: Comisia
	Respectarea normelor de tehnică legislativă 

	10.
	Art.9. - În situaţii temeinic justificate, Ministerul Educaţiei Naţionale realizează reevaluarea unor manuale şcolare aprobate, în vederea suspendării/retragerii temporare din uz a acestora.
	Art.9. - În situaţii temeinic justificate, pe baza reevaluării de către grupuri de experți, Ministerul Educaţiei Naţionale poate decide suspendarea/retragerea temporară din uz a unor manuale şcolare.
Autor: Comisia 
	Pentru rigoare normativă. Pentru a se evita folosirea termenului ”situații temeinic justificate” în scopuri abuzive.

	11.
	Art. 10. - Prin derogare de Ia Legea nr. 8/1996, cu modificările şi completările ulterioare, utilizarea în manualele şcolare de bază, de scurte extrase din opere scrise literare, artistice sau ştiinţifice, a imaginilor unor opere de arhitectură, artă plastică, fotografică sau artă aplicată, precum şi de scurte fragmente din opere sonore sau audiovizuale, aduse anterior la cunoştinţă publică, se face fără plata drepturilor de autor sau a drepturilor conexe, cu menţionarea sursei şi a autorului. 
	


Text nemodificat 

	

	12.
	Art. 11. - În termen de 30 de zile de la data intrării în vigoare a prezentei legi, Ministerul Educaţiei Naţionale va adopta normele metodologice de aplicare a prezentei legi, care se aprobă prin ordin al ministrului educaţiei naţionale.
	
Text nemodificat 

	








II. AMENDAMENTE RESPINSE

	Nr.
crt.
	Text
Proiect de lege
	Text propus de Comisie
(autor amendament)
	Motivare

	1.
	Art. 2. - În sensul prezentei legi, termenii şi expresiile de mai jos au următoarele semnificaţii:
…….
b) manual şcolar de bază - este bun de interes public şi reprezintă manualul şcolar realizat în conformitate cu programele şcolare în vigoare pentru disciplinele/modulele de pregătire aferente trunchiului comun, din învăţământul preuniversitar de stat obligatoriu şi învăţământul particular obligatoriu acreditat/autorizat;
	La articolul 2, litera b) se modifică și va avea următorul cuprins:
b) Proiect de manual școlar - propunere de manual școlar, prezentată în conformitate cu specificațiile tehnice din caietul de sarcini, depusă de către un ofertant, în vederea evaluării și a aprobării prin ordin al ministrului educației naționale.     
Autor: Deputat USR Cristina-Ionela Iurișniți 
	a) Motivare pentru adoptare
Pentru anularea noțiunilor care pot face referire la ,,manualul unic” considerăm oportună  folosirea sintagmelor clare, lipsite de ambiguitate și riguroase din punct de vedere juridic.

b) Motivare pentru respingere
Amendamentul a fost respins la vot.

	2.
	Art. 2. - În sensul prezentei legi, termenii şi expresiile de mai jos au următoarele semnificaţii:
…….
c) bun de interes public - bunul destinat funcţionării unui serviciu public sau cele care prin importanţa social-economică, valoarea culturală sau istorică asigură exercitarea dreptului fundamental la învăţătură;

	
La articolul 2, litera c) se abrogă. 
Autor: Deputat USR Cristina-Ionela Iurișniți 

	a) Motivare pentru adoptare
Pentru anularea noțiunilor care pot face referire la ,,manualul unic” considerăm oportună  folosirea sintagmelor clare, lipsite de ambiguitate și riguroase din punct de vedere juridic.
b) Motivare pentru respingere
Amendamentul a fost respins la vot. 

	3.
	Art. 2. - În sensul prezentei legi, termenii şi expresiile de mai jos au următoarele semnificaţii:
…….
f) principiul transparenţei - concretizat în asigurarea vizibilităţii deciziilor privitoare la elaborarea, evaluarea, aprobarea, achiziţionarea şi gestionarea manualelor şcolare, prin comunicarea periodică şi adecvată a acestor decizii; 
g) principiul centrării educaţiei pe beneficiarii acesteia. 

	


f) format text electronic – document editat, procesat și transmis numai prin intermediul sistemelor informatice și a mijloacelor de transmitere la distanță   
g) varianta digitală interactivă – document cu un conținut similar manualului școlar în format text electronic și care cuprinde, în plus, o serie de activități multimedia interactive de învățare, exerciții interactive, jocuri educaționale, animații, filme, simulări   
Autor: Deputat USR Cătălin Drulă

	a) Motivare pentru adoptare
Formatul PDF este doar un tip specific de format electronic și poate fi implementat și în varianta restrictivă (dacă este, spre exemplu, un PDF scanat imagine). Este de dorit ca manualele să fie disponibile profesorilor pentru utilizare ușoară și să se permită și utilizarea altor formate electronice dacă dezvoltarea tehnologică o permite. Sistemul informatic nu este doar calculatorul potrivit codului penal.
Termenul de resurse educaționale deschise este folosit în art. 6, dar nu este definit. Definiția propusă aici este definiția de referință la nivel internațional, propusă de UNESCO prin Declarația de la Paris și adaptată pentru conformitate cu Legea 8/1996. (www.unesco.org/new/fileadmin/MULTIMEDIA/HQ/CI/CI/pdf/Events/Paris%20OER%20Declaration_01.pdf).
b) Motivare pentru respingere
Amendamentul a fost respins la vot.

	4.
	Art. 3. - Principiile pe care se fundamentează prezenta lege sunt:
….
d) principiul eficienţei - în baza căruia se urmăreşte obţinerea de rezultate educaţionale maxime, prin gestionarea resurselor existente;

	

d) principiul eficienţei - în baza căruia se urmăreşte obţinerea de rezultate educaţionale maxime, prin gestionarea resurselor existente. În spiritul acestui principiu, se vor aproba maxim 3 variante de manual şcolar de bază; 
Autor: Deputat PSD Alexandru Rădulescu
	a) Motivare pentru adoptare
Pentru a se oferi posibilitatea elaborării mai multor variante și a ține cont de situația în care se poate să fie depusă o singură variantă de manual școlar de bază. 

b) Motivare pentru respingere
Amendamentul a fost respins la vot.


	5.
	Art. 3. - Principiile pe care se fundamentează prezenta lege sunt:
….
g) principiul centrării educaţiei pe beneficiarii acesteia.
	
Se elimină. 
Autor: Deputat  PNL Florica Cherecheş

	a) Motivare pentru adoptare
Deoarece nu se va putea respecta.
b) Motivare pentru respingere
Amendamentul a fost respins la vot.

	6.
	
	”h) principiul libertății inițiativei profesionale a profesorului - Cadrele didactice selectează și le recomandă elevilor, în baza libertății inițiativei profesionale, acele manuale școlare din lista celor aprobate de Ministerul Educației, Cercetării, Tineretului și Sportului care vor fi utilizate în procesul didactic.”   
Autor: Deputat USR Cătălin Drulă 

	a) Motivare pentru adoptare
Art. 69 alin. (3) al LEN stipulează principiul libertății inițiativei profesionale a profesorului, în baza căruia acesta alege manualul cel mai potrivit din lista celor acreditate. În formularea actuală, proiectul de lege pare să indice că va exista un singur manual, obligatoriu pentru toți profesorii. Proiectul nu face nicio referire la existența manualelor alternative, dintre care profesorul să aleagă.
b) Motivare pentru respingere
Amendamentul a fost respins la vot.

	7.
	Art. 4. - (1) Proiectele de manuale şcolare se realizează de către autori/coautori şi se depun în formă de manuscris la Ministerul Educaţiei Naţionale în vederea evaluării calităţii ştiinţifice.






	Art. 4. - (1) Ministerului Educației Naționale îi revine obligația de a asigura manuale școlare pentru toate disciplinele la începutul fiecărui an școlar așa cum este stabilit prin actele normative de organizare a anului școlar.
Autor: Deputat USR Cristina-Ionela Iurișniți 
                  



	a) Motivare pentru adoptare
Date fiind întârzierile succesive de la începutul anilor școlari, considerăm necesară introducerea unei norme imperative prin care Ministerul Educației să se asigure de respectarea calendarului stabilit, fără să pericliteze începutul anului școlar.  
b) Motivare pentru respingere
Amendamentul a fost respins la vot. Există prevederi legale în acest sens.

	8.
	Art. 4. - (1) Proiectele de manuale şcolare se realizează de către autori/coautori şi se depun în formă de manuscris la Ministerul Educaţiei Naţionale în vederea evaluării calităţii ştiinţifice.

	Art. 4. - (1) Proiectele de manuale școlare se realizează de către autori/coautori și se depun în formă de manuscris la Ministerul Educației Naționale în vederea evaluării calității științifice, în condițiile art. 41.
Autor: Deputat USR Cătălin Drulă 
	a) Motivare pentru adoptare
Este necesar să fie clarificat în ce formă sunt depuse manuscrisele, pentru a evita interpretarea că autorii trebuie să propună manuale în forma finală, inclusiv aplicații interactive, ceea ce ar limita posibilitatea profesorilor, spre exemplu, de a scrie manuale independent de o firmă de software. 
b) Motivare pentru respingere
Amendamentul a fost respins la vot, sunt precizări similare în textul inițiatorului.

	9.
	Art. 4 - (2)	Pentru asigurarea calităţii manualelor şcolare, Ministerul Educaţiei Naţionale organizează prin Centrul Naţional de Evaluare şi Examinare şi Institutul de Ştiinţe ale Educaţiei evaluarea manuscriselor autorilor/coautorilor, în baza unei proceduri aprobate prin ordin al ministrului educației naţionale.

	Art. 4 - (2) În acest sens Ministerul Educației Naționale are obligația de a organiza din timp procedurile de selecție și achiziție a proiectelor de manual școlar. Data limita de transmitere a anunțului de lansare a procedurilor de evaluare este 30 septembrie din anul anterior finalizării acestora.
Autor: Deputat USR Cristina-Ionela Iurișniți 




	a) Motivare pentru adoptare
Nota de fundamentare a proiectului spune că manualul „reflectă lectura personalizată a programei, realizată de echipele de autori, potrivit diverselor contexte de învățare și grupuri-țintă”. Totuși, proiectul de lege nu reflectă corespunzător ideea de diversitate a contextelor de învățare. Pentru disciplinele din trunchiul comun ar trebui să existe cel puțin două manuale alternative.
b) Motivare pentru respingere
Amendamentul a fost respins la vot. Metodologiile de aplicare a legii vor conține detaliate toate aceste aspecte.

	10.
	Art. 4 - (3)	În vederea evaluării manuscriselor autorilor/coautorilor, se constituie grupuri de evaluatori formate din cadre didactice din învăţământul preuniversitar/superior, selectate în baza apelului public de selecţie, plătiţi în baza unor reglementări aprobate de către Ministerul Educaţiei Naţionale.

	(3) Proiectele de manuale școlare se realizează de către persoane fizice sau de către persoane juridice și se depun la Ministerul Educației Naționale în vederea evaluării calității științifice în forma paginată similară celei tipărite însoțită de 10 pagini ale variantei digitale interactive a manualului digital.
Autor: Deputat USR Cristina-Ionela Iurișniți 
	a) Motivare pentru adoptare
În vederea asigurării calității, considerăm necesară prezentarea unui proiect de manual care să reflecte viziunea autorului asupra formei finale atât din punct de vedere letric, cât și din punct de vedere digital.
b) Motivare pentru respingere
Amendamentul a fost respins la vot. Metodologiile de aplicare a legii vor conține detaliate toate aceste aspecte.

	11.
	Art. 4 - (3)	În vederea evaluării manuscriselor autorilor/coautorilor, se constituie grupuri de evaluatori formate din cadre didactice din învăţământul preuniversitar/superior, selectate în baza apelului public de selecţie, plătiţi în baza unor reglementări aprobate de către Ministerul Educaţiei Naţionale.

	(3) În vederea evaluării manuscriselor autorilor/coautorilor, se constituie grupuri de evaluatori formate din cadre didactice din învățământul preuniversitar/superior, selectate în baza apelului public de selecție, plătiți în baza unor reglementări aprobate de către Ministerul Educației Naționale.
Autor: Deputat USR Cătălin Drulă 
	a) Motivare pentru adoptare
-
b) Motivare pentru respingere
Amendamentul a fost respins la vot.


	12.
	Art. 4 - (4)	Manualele şcolare admise în urma evaluării sunt publicate pe platforma www.manuale.edu.ro, în vederea realizării selecţiei manualului şcolar de bază prin proceduri transparente aprobate prin ordin al ministrului educaţiei naţionale.
	Art. 4 - (4) Pentru asigurarea calității manualelor școlare, Ministerul Educației Naționale organizează prin Centrul Național de Evaluare și Examinare și Institutul de Științe ale Educației evaluarea proiectelor de manuale școlare în baza unei proceduri aprobate prin Ordin al Ministerului Educației Naționale.  NU
Autor: Deputat USR Cristina-Ionela Iurișniți 
	a) Motivare pentru adoptare
Este necesar să fie clarificat în ce formă sunt depuse manuscrisele, pentru a evita interpretarea că autorii trebuie să propună manuale în forma finală, inclusiv aplicații interactive, ceea ce ar limita posibilitatea profesorilor, spre exemplu, de a scrie manuale independent de o firmă de software. 
b) Motivare pentru respingere
Amendamentul a fost respins la vot.

	13.
	
	Art. 4 - (5) Pentru fiecare disciplină, vor fi selectate unul sau mai multe manuale școlare de bază.
(6) Pentru fiecare dintre disciplinele incluse în trunchiul comun, de regulă, vor fi selectate cel puțin două manuale școlare de bază.
Autor: Deputat USR Cătălin Drulă

	a) Motivare pentru adoptare
Nota de fundamentare a proiectului spune că manualul „reflectă lectura personalizată a programei, realizată de echipele de autori, potrivit diverselor contexte de învățare și grupuri-țintă”. Totuși, proiectul de lege nu reflectă corespunzător ideea de diversitate a contextelor de învățare. Pentru disciplinele din trunchiul comun ar trebui să existe cel puțin două manuale alternative.
b) Motivare pentru respingere
Amendamentul a fost respins la vot. S-au operat modificări în acest sens în articolele anterioare.

	14.
	






---    

	La articolul 4, după punctul 4 se introduc punctele de la (5) la (11) cu următorul cuprins:
”(5) Procedura de selecție a proiectelor de manuale școlare presupune selectarea a cel puțin 5 proiecte de manuale școlare care ulterior vor fi prezentate tuturor cadrelor școlare în vederea exprimării opțiunilor. 
(6) În vederea evaluării proiectelor de manuale școlare se constituie grupuri de evaluatori formate din cadre didactice din învățământul preuniversitar sau superior selectate în baza apelului public de selecție, plătite în baza unor reglementări aprobate de către Ministerul Educației Naționale. 
(7) Fiecare proiect de manual școlar va fi evaluat de o comisie formată din cel puțin 10 evaluatori, constituită astfel încât fiecare evaluator să nu poată evalua proiecte provenind de la aceleași persoane fizice sau juridice de mai mult de două ori în cursul a trei ani.
(8) Manualele școlare admise în urma evaluării sunt publicate pe platforma www.manuale.edu.ro în vederea realizării selecției pentru fiecare materie prin proceduri transparente aprobate prin ordin al ministrului educației naționale. 
(9)  În situația în care înainte cu 6 luni de momentul începerii anului școlar, procedura de selecție a proiectelor de manuale școlare nu este începută sau nu este finalizată din motive neimputabile Ministerului Educației Naționale, acesta are dreptul de a dispune realizarea unui manual provizoriu care să asigure necesitățile educaționale la începutul anului școlar. 
(10) În această situație manualul provizoriu va fi realizat de către Ministerul Educației Naționale prin organismele proprii, însă concomitent acesta are obligația de a demara sau continua procedura de selecție a cel puțin 5 proiecte de manuale școlare pentru anul de studiu și disciplina pentru care un manual provizoriu este realizat, care vor putea fi utilizate începând cu următorul an școlar. NU
(11) Dat fiind caracterul de urgență al manualului provizoriu, Ministerul Educației Naționale poate considera admisibile manuale provizorii realizate în condiții grafice sau tehnice inferioare manualelor școlare corespondente.”
Autor: Deputat USR Cristina-Ionela Iurișniți 
	a) Motivare pentru adoptare
Având în vedere, importanța diversității în ceea ce privește suporturile de curs, considerăm oportună selectarea a 5 proiecte de manuale școlare care să vină în sprijinul actului educațional prin corelarea conținutului cu gradul de dezvoltare și cu profilul colectivității de elevi. 
 În baza principiilor transparenței și calității, considerăm necesară reglementarea amănunțită a procesului de evaluare a proiectelor școlare, pentru a asigura obiectivitatea și eficiența selecției.
În baza principiilor transparenței și calității, considerăm necesară reglementarea amănunțită a procesului de evaluare a proiectelor școlare, pentru a asigura obiectivitatea și eficiența selecției.
În situații excepționale și neimputabile Ministerului Educației, se prevede realizarea manualului provizoriu.
b) Motivare pentru respingere
Amendamentul a fost respins la vot.





	15.
	





---

	După art. 4 se introduce un nou articol, 41, cu următorul conținut:
”Art. 41 – (1) Autorii/grupurile de autor realizează conținutul manualului în format text și conceptul pentru manualul în varianta digitală interactivă; acestea constituie proiectele de manual menționate la art. 4.
(2) Procesarea acestor conținuturi și concepte, și transformarea lor în cele trei variante de manual prevăzute la art. 7, alin (1), se vor realiza de către Ministerul Educației Naționale, prin Editura Didactică și Pedagogică.
(3) Tipărirea și distribuirea manualelor se vor face de către Ministerul Educației Naționale, prin Editura Didactică și Pedagogică.”
Autor: Deputat USR Cătălin Drulă 
	a) Motivare pentru adoptare
În proiectul de lege nu este definit procesul prin care manuscrisul autorilor se transformă în manual. Proiectul de lege discută doar prima și ultima etapă a întregului proces: autorii sau grupurile de autori propun conceptul și conținutul manualului, respectiv elevii îl primesc. Nu este clar cine face editarea, tipărirea, distribuția, programarea. Amendamentele propuse explicitează acest mecanism, și rolul Editurii Didactice și Pedagogice, transformată recent în societate comercială.
b) Motivare pentru respingere
Amendamentul a fost respins la vot.

	16. 
	Art. 5. - Ministerul Educaţiei Naţionale achiziţionează conceptul, conţinutul manualului şcolar de bază de la autori/coautori. Cesiunea drepturilor patrimoniale de autor se face în condiţiile specifice prevăzute de Legea nr. 8/1996 privind dreptul de autor şi drepturile conexe, cu modificările şi completările ulterioare. 
	Articolul 5 se modifică şi va avea următorul cuprins:
”Art. 5 - Ministerul Educației Naționale achiziționează numărul de manuale școlare care rezultă în urma centralizării opțiunilor exprimate de profesori.”
Autor: Deputat USR Cristina-Ionela Iurișniți 
	a) Motivare pentru adoptare
În urma selecției realizate de cadrele didactice, Ministerul are obligația de a răspunde cerințelor acestora prin achiziționarea manualelor selectate.
b) Motivare pentru respingere
Amendamentul a fost respins la vot.

	17.
	Art. 5. - Ministerul Educaţiei Naţionale achiziţionează conceptul, conţinutul manualului şcolar de bază de la autori/coautori. Cesiunea drepturilor patrimoniale de autor se face în condiţiile specifice prevăzute de Legea nr. 8/1996 privind dreptul de autor şi drepturile conexe, cu modificările şi completările ulterioare.
	Art. 5 - (1) Ministerul Educației Naționale achiziționează conceptul și conținutul manualului școlar de bază de la autori/coautori. Cesiunea drepturilor patrimoniale de autor către Ministerul Educației Naționale se face exclusiv și pe perioadă nedeterminată, în condițiile prevăzute de Legea nr. 8/1996 privind dreptul de autor și drepturile conexe, cu modificările și completările ulterioare.
(2) Ministerul Educației Naționale va publica manualul sub o licență deschisă, care permite accesul gratuit, utilizarea, realizarea de opere derivate și redistribuirea.”
Autor: Deputat USR Cătălin Drulă
	a) Motivare pentru adoptare
Proiectul de lege abordează chestiunea proprietății intelectuale asupra conținutului manualelor. Nota de fundamentare identifică corect problema din prezent, anume că dreptul de proprietate rămâne editorilor, deși conținutul este plătit din bani publici. Însă formularea din proiectul de lege nu rezolvă complet această problemă. Nu există în Legea nr. 8/1996 „condiții specifice” pentru achiziția manualelor școlare și deci trebuie precizate în prezenta lege. Dat fiind că MEN achită integral costul manualelor din bani public, este firesc ca toate drepturile să fie cesionate exclusiv, pe termen nedeterminat, către Minister, iar acesta le va publica pentru utilizare liberă.
b) Motivare pentru respingere
Amendamentul a fost respins la vot.

	18.
	Art. 5. - Ministerul Educaţiei Naţionale achiziţionează conceptul, conţinutul manualului şcolar de bază de la autori/coautori. Cesiunea drepturilor patrimoniale de autor se face în condiţiile specifice prevăzute de Legea nr. 8/1996 privind dreptul de autor şi drepturile conexe, cu modificările şi completările ulterioare.
	La articolul 5 se vor introduce următoarele puncte (1), (2), (3) ce vor avea următorul cuprins:
”(1) Dreptul profesorului de a selecta manualul școlar considerat cel mai adecvat, așa cum este reglementat de Legea nr. 1/2011 a educației naționale, este garantat prin prezenta lege și nu poate fi încălcat. 
(2) În vederea unei exercitări reale și efective a dreptului profesorului de a selecta manualul școlar pe care îl consideră cel mai adecvat, Ministerul Educației Naționale are obligația de a asigura cu cel puțin trei luni înainte de începerea anului școlar suficiente opțiuni (minimum 3), respectiv proiecte de manuale școlare, care pot fi selectate de către profesor, iar selecția manualului școlar se realizează de fiecare profesor în mod individual. Intervalul minim de timp alocat cadrelor didactice pentru consultarea și selectarea manualelor este de 20 zile, iar selecția manualului școlar se va realiza individual, pe baza unui cod unic de acces asociat fiecărui profesor  și care să permită vizualizarea manualelor de pe platforma Ministerului Educației Naționale. 
(3) În vederea unei exercitări reale și efective a dreptului profesorului de a selecta manualul școlar pe care îl consideră cel mai adecvat, Ministerul Educației Naționale va achiziționa un număr suficient de manuale școlare, respectiv un număr cu cel puțin 15% mai mare decât numărul necesar estimat, care vor rămâne la dispoziția inspectoratelor școlare și vor putea fi redistribuite în al doilea și al treilea an de valabilitate acelor clase care o solicită.” 
Autor: Deputat USR Cristina-Ionela Iurișniți
	

a) Motivare pentru adoptare
În vederea asigurării și protejării dreptului cadrului didactic de a-și alege suportul didactic garantat de Legea Educației, este necesară corelarea legislației complementare cu legislația de bază.  
În vederea asigurării unui management proactiv și eficient, Ministerul asigură o rezervă de manuale necesară redistribuirii anuale.
b) Motivare pentru respingere
Amendamentul a fost respins la vot.


	19.
	Art. 6. - (1) Manualele şcolare de bază se prezintă astfel:
a) în format letric;
b) în format pdf;
c) în variantă digitală interactivă.



(2) Manualele şcolare de bază prevăzute la alin. (1) lit. b) şi c) pot fi accesate şi de pe site-ul Ministerului Educaţiei Naţionale, în cadrul Bibliotecii Şcolare Virtuale, devenind resurse educaţionale deschise.
	Art. 6 - (1) Manualele școlare se prezintă astfel:
a) în format letric;
b) în format text electronic; acesta va fi disponibil în varianta electronică, copie fidelă a manualului tipărit, inclusiv într-un format editabil.
c) în variantă digitală interactivă.    
(2) Manualele prevăzute la alin. (1) lit. b) și c) vor fi publicate pe site-ul Ministerului Educației Naționale, www.manuale.edu.ro,  și în cadrul Bibliotecii Școlare Virtuale, ca resurse educaționale deschise. 
Autor: Deputat USR Cătălin Drulă
	a) Motivare pentru adoptare
Pentru a permite realizarea de opere derivate și adaptarea de către profesori.
Manualele aparțin Ministerului, și legea trebuie să facă referire direct la obligația de a le publica, nu la posibilitatea de a le accesa. Pentru că la data intrării în vigoare a legii Biblioteca Școlară Virtuală nu va fi încă disponibilă, este necesar să fie menționată și publicare pe site-ul actual, www.manuale.edu.ro
b) Motivare pentru respingere
Amendamentul a fost respins la vot.

	20.
	Art. 8. - Înainte de reeditare, fiecare manual şcolar va fi reevaluat de grupuri de experţi.
	Art. 8. - În cazul unor schimbări de programă, înainte de reeditare, fiecare manual şcolar este reevaluat de grupuri de experţi. 
Autor: Deputat Independent Sorin Mihai Cîmpeanu
	a) Motivare pentru adoptare
Pentru claritate și rigoare normativă.
b) Motivare pentru respingere
Amendamentul a fost respins la vot.

	21.
	Art. 8. - Înainte de reeditare, fiecare manual şcolar va fi reevaluat de grupuri de experţi.
	Articolul 8 se modifică şi va avea următorul cuprins:
”(1) În cazul unor schimbări majore de programă, fiecare manual şcolar va fi reevaluat de grupuri de experți. În acest sens, premergător avizării prin ordin de ministru, se instituie obligativitatea completării tuturor proiectelor de programe școlare cu una dintre formulările „necesită manuale școlare noi” sau „pot fi utilizate manualele școlare aflate în uz". 
(2) În termen de 30 de zile de la intrarea în vigoare a prezentei legi, Ministerul Educației Naționale va publica o listă cu toate disciplinele, toți anii de studiu pentru care programele școlare au fost modificate semnificativ, dar manualele școlare nu mai corespund programelor valabile pentru anul școlar 2018-2019.” 
Autor: Deputat USR Cristina-Ionela Iurișniți 
	a) Motivare pentru adoptare
În vederea realizării unei diagnoze obiective care să fundamenteze demersul editării și tipăririi de noi manuale școlare, considerăm oportună centralizarea tuturor modificărilor aduse programelor școlare.
b) Motivare pentru respingere
Amendamentul a fost respins la vot.


	22.
	Art. 10. - Prin derogare de Ia Legea nr. 8/1996, cu modificările şi completările ulterioare, utilizarea în manualele şcolare de bază, de scurte extrase din opere scrise literare, artistice sau ştiinţifice, a imaginilor unor opere de arhitectură, artă plastică, fotografică sau artă aplicată, precum şi de scurte fragmente din opere sonore sau audiovizuale, aduse anterior la cunoştinţă publică, se face fără plata drepturilor de autor sau a drepturilor conexe, cu menţionarea sursei şi a autorului. 
	Articolul 10 se modifică şi va avea următorul cuprins:
”Art. 10. - Prin derogare de la Legea nr. 8/1996 privind dreptul de autor şi drepturile conexe, utilizarea în manualele școlare de scurte extrase din opere scrise literare, artistice sau ştiinţifice (în limita a 2000 de cuvinte), precum şi de scurte fragmente din opere sonore sau audiovizuale (in limita a 60 de secunde), aduse anterior la cunoştinţă publică, se face fără plata drepturilor de autor sau a drepturilor conexe, cu menționarea sursei şi a autorului.” 
Autor: Deputat USR Cristina-Ionela Iurișniți 
	a) Motivare pentru adoptare
În vederea asigurării drepturilor de autor menționat la art. 135 din Constituția României, derogarea de la legea 8/1996 trebuie să fie minimală.
b) Motivare pentru respingere
Amendamentul a fost respins la vot.








	23.
	Art. 10. - Prin derogare de Ia Legea nr. 8/1996, cu modificările şi completările ulterioare, utilizarea în manualele şcolare de bază, de scurte extrase din opere scrise literare, artistice sau ştiinţifice, a imaginilor unor opere de arhitectură, artă plastică, fotografică sau artă aplicată, precum şi de scurte fragmente din opere sonore sau audiovizuale, aduse anterior la cunoştinţă publică, se face fără plata drepturilor de autor sau a drepturilor conexe, cu menţionarea sursei şi a autorului.
	Art. 10 - (1) Prin derogare de la Legea nr. 8/1996, cu modificările și completările ulterioare, utilizarea în proiectele de manuale școlare și în manualele școlare de bază, de scurte extrase din opere scrise literare, artistice sau științifice, a imaginilor unor opere de arhitectură, artă plastică, fotografică sau artă aplicată, precum și de scurte fragmente din opere sonore sau audiovizuale, aduse anterior la cunoștința publică, se face fără plata drepturilor de autor sau a drepturilor conexe, cu menționarea sursei și a autorului.
(2) Proiectele de manuale școlare beneficiază de derogarea de la alin. (1) doar pe durata publicării pe www.manuale.edu.ro, în vederea evaluării. 
Autor: Deputat USR Cătălin Drulă
	a) Motivare pentru adoptare
Pentru a permite, din punct de vedere legal, utilizarea extraselor în proiectele de manuale școlare ce urmează a fi evaluate.
b) Motivare pentru respingere
Amendamentul a fost respins la vot.

